**IMPREGNÁCIA SDA.**

**Popis výrobku:**

Prémiový výrobok Pearl Impregnator je impregnačný prípravok pripravený na okamžité použitie, ktorý odoláva poveternostným vplyvom a nežltne. Tvoria ho aktívne modifikované a organické zložky vysokej kvality. Impregnačný prípravok vnikne do štruktúry kameňa vplyvom kapilarity, a vďaka tomu, že neuzatvára póry kameňa, dosahuje vysokú účinnosť a trvácnosť. Ochranná vlastnosť prípravku sa veľmi rýchlo prejaví. Vyznačuje sa týmito vlastnosťami:

- veľmi rýchlo vyvinie ochranný účinok,

- výborný odpudzujúci účinok,

- mierna zmena farebného odtieňa kameňa,

- účinne chráni proti olejovým a mastným nečistotám,

- znižuje nasiakavosť vody a nečistôt vo vlhkom prostredí,

- počas suchého obdobia rýchle odvádza vodu vďaka svojej zvýšenej difúznosti,

- výrazne znižuje priľnavosť farieb na ošetrený povrch – ochrana proti graffiti,

- kameň si uchová priedušnosť, keďže impregnácia na jeho povrchu nevytvorí samostatnú vrstvu,

- väčšia výdatnosť (až 30 m2 /liter),

- povrch po vyschnutí nie je lepkavý,

- prípravok nežltne,

- prípravok po vyschnutí je zdravotne nezávadný pri kontakte s potravinami (osvedčené nemeckým externým kontrolným ústavom),

- odolnosť proti UV žiareniu

- počas schnutia sa neuvoľňuje metanol.

**Oblasti použitia**:

Impregnačný prípravok sa používa na ochranu stavebných materiálov s obsahom minerálov, ako sú napr. prírodné a umelé druhy kameňov (leštené, brúsené alebo drsné povrchy z mramoru, vápenca, granitu, ruly, porfýru, cotta, terrazza, keramiky, betónu, neglazúrovaných keramických dlaždíc a pod.) proti vode, oleju a mastnote. Prípravok je obzvlášť vhodný na ošetrenie svetlých druhov mramoru a vápenca. Špeciálne oblasti použitia zahŕňajú: podlahu, kuchynské povrchy, kúpeľňu (stôl pod umývadlo, nástenné alebo podlahové obklady vyrobené z mramoru), stoly, okenné parapety, škáry, fasády (ochrana proti graffiti)

**Návod na použitie**:

Nedodržanie aplikačných pokynov môže viesť k nenapraviteľným škodám!

1. **Čistenie:**

Povrch musí byť čistý, úplne suchý a bez povrchovej úpravy. V prípade aplikácie na povrchy v exteriéri sa uistite, že kameň neobsahuje žiadne škodlivé soli (dusičnany, sírany, chloridy), ktoré by znížili mieru prenikania impregnačného prípravku do jeho štruktúry. V závislosti od druhu a miery znečistenia kameňa odporúčame použiť nižšie uvedené produkty so zreteľom na naše rady pre ošetrenie a technické listy jednotlivých produktov: Stone Cleaner, Concret Film Remover, Rust Remover, Algae and Moss Remover, Wax Stripper, Oil-and Grease Remover Pasteés a Graffiti Remover. Dodržujte, prosím, zodpovedajúce pokyny pre ošetrenie a pokyny v technických listoch! Po očistení musí byť povrch dôkladne umytý vodou. Pred aplikáciou ochranného ošetrenia musí byť povrch úplne suchý, čo sa dosiahne spravidla po 1 – 2 dňoch.

1. **Aplikácia na skúšobnú plochu:**

Pred začatím prác odporúčame vytvoriť skúšobnú plochu rozmeru 1 – 2 m² na otestovanie účinnosti impregnácie, ohodnotenie vzhľadu ošetrovaného povrchu (zvýraznenie farebného odtieňa) a určenie dostatočnej a presnej spotreby materiálu.

**3. Aplikácia impregnačného prostriedku:**

a. Pred použitím je potrebné produkt pretrepať. Optimálne predpoklady impregnácie sú: povrch, ktorý nie je vystavený zdroju tepla alebo žiarenia, teplota 10 – 30 °C a po ukončení prác sa ošetrený povrch musí chrániť pred dažďom po dobu 2 – 3 hodín. Nanesenú vrstvu nemožno nahrievať podlahovým kúrením ani vystaviť slnečnému žiareniu.

b. Impregnácia vyplní trhliny menšie ako 0,3 mm.

c. Obyčajne stačí naniesť 1 – 2 vrstvy impregnácie. V prípade málo nasiakavých povrchov je možné zriediť impregnačný prípravok s Nitro-Dilutionom v pomere 1:1.

d. Prípravok sa nanáša štetcom alebo mopom. Na fasádu sa prípravok môže naniesť aj nízkotlakovým striekacím strojom Airless (najviac s 1 barovým pretlakom) zo vzdialenosti cca 5 – 10 cm (podmienkou je používanie hadíc a tesnení odolných proti rozpúšťadlám). Množstvo prípravku naneseného na povrch musí byť primerané, aby nestekalo.

e. 20 minút od nanesenia, ešte pred uschnutím impregnačného prípravku, dôkladne zotrite z povrchu obkladu nevsiaknuté lepidlo čistou špongiou alebo handrou. Leštené povrchy sa musia preleštiť pre odstránenie fľakov z ich povrchu. Na čistenie pracovných nástrojov možno použiť Nitro-Dilution

f. V prípade dosiahnutia nižšieho účinku alebo nerovnomernej aplikácie, možno impregnáciu zopakovať. Odpudzujúci účinok proti vode a mastnote sa prejaví do niekoľkých minút, pričom celkový účinok výrobku po 2 – 3 hodinách. g. V prípade použitia v potravinárskom priemysle sa vyžaduje dostatočné vetranie (po dobu cca 2 – 3 dní). h. Na čistenie pracovných nástrojov možno použiť Nitro-Dilution.

**Osobitné pokyny:**

- Osobitné bezpečnostné opatrenia platia pre aplikáciu striekaním: zabráňte rozprašovaniu a ohrozovaniu osôb. Vdychovať výpary je zakázané. (Používajte ochrannú masku.)

- Musí sa zabezpečiť izolácia zadnej a bočných strán kameňa, aby voda nemohla vniknúť do jeho štruktúry. Odporúča sa použiť produkt AKEPOX 2015 Anti-Stain.

- V prípade skladovania pri teplote nižšej ako 15 °C môže produkt stuhnúť, ak sa však zohreje na cca 20 °C, stane sa homogénnou tekutinou.

- Ak je potrebné očistiť ošetrovaný povrch, musí sa nechať vyschnúť po dobu aspoň 1 – 2 dní podľa teploty a počasia.

- Aplikáciou ochranného ošetrenia pomocou prípravku sa dá vo veľkej miere predísť tvorbe fľakov alebo to spomaliť. Fľaky, ktoré sa napriek tomu vytvoria, sa ľahšie odstraňujú.

- Nevhodné a agresívne čistiace prostriedky, ako aj vysokotlakový čistič ničia impregnáciu aj kameň. Na každodenné čistenie sa odporúča použiť výlučne produkt Mild Stone Soap alebo Crystal Clean.

- V prípade veľmi namáhaných povrchov (napr. podláh) treba impregnáciu prípravkom každý rok obnoviť.